SCB Financial Markets คาดกรอบเงินบาทวันนี้ 37.35-37.65 บ./ดอลลาร์
SCB Financial Markets คาดเงินบาทวันนี้ (5 ต.ค.65) เคลื่อนไหวกรอบ 37.35-37.65 บ./ดอลลาร์ จับตาตัวเลขจ้างงานนอกภาคเกษตรของสหรัฐในวันศุกร์นี้
SCB Financial Markets คาดเงินบาทวันนี้ (5 ต.ค.65) เคลื่อนไหวกรอบ 37.35-37.65 บ./ดอลลาร์
5 ต.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (5 ต.ค.65) เคลื่อนไหวในกรอบ 37.35-37.65 บาท/ดอลลาร์ โดยค่าเงินบาทแข็งค่าขึ้น หลังจากค่าเงินดอลลาร์อ่อนค่าลงเนื่องจากการที่สหรัฐเปิดเผยข้อมูลเศรษฐกิจที่อ่อนแอ และการปรับตัวลงของบอนด์ยิลด์ยังสร้างแรงกดดันต่อค่าเงินดอลลาร์
ทั้งนี้ตลาดหุ้นสหรัฐปิดบวกกว่า 3% หลังตลาดคลายความกังวลการเร่งปรับขึ้นอัตราดอกเบี้ยของธนาคารกลางสหรัฐ (เฟด) จากตัวเลขเศรษฐกิจอ่อนแอ ส่วนราคาน้ำมันปิดบวก โดยคาดว่าโอเปกพลัสจะลดกำลังการผลิตในการประชุมวันนี้
ขณะที่ทองคำปิดพุ่งขึ้นจากค่าเงินดอลลาร์อ่อนค่าลงและบอนด์ยิลด์ร่วงลงเป็นปัจจัยหนุนตลาด จับตาตัวเลขจ้างงานนอกภาคเกษตรของสหรัฐในวันศุกร์นี้